ועדת הכספים, כנסת 20, פרוטוקול מספר 754, 2017-07-05 10:50

מכלוף מיקי זוהר: אני מתכבד לפתוח את הדיון הזה בוועדת הכספים.

מכלוף מיקי זוהר: אני מחליף את חבר הכנסת משה גפני לבקשתו.

מכלוף מיקי זוהר: והדיון שלנו היום נסוב סביב אותה סוגיה שכבר דנו פה בעניין שלה.

מכלוף מיקי זוהר: זה דיון המשך בנוגע למס מעסיקים לעובדים הזרים וגם בנוגע להרחבה שעכשיו דיברנו עליה.

מכלוף מיקי זוהר: תיכף יפרט אותה - - -

<אלדד ניצן: האפליה בין החברות הזרות - - -

מכלוף מיקי זוהר: כן.

מכלוף מיקי זוהר: תוכל, בבקשה, אדוני, לפרט את זה שוב לוועדה?

<אלדד ניצן: כן.

<אלדד ניצן: יש שם שתי בעיות כבדות מאוד, שהמדינה החליטה להביא חברות זרות לבצע פרויקטים במדינת ישראל.

<אלדד ניצן: בית המשפט בבג"ץ דיבר על עיקרון השוויוניות – שלא יהיה מצב שתהיה איפה ואיפה.

<אלדד ניצן: שר האוצר מתנגד בתוקף לביטול כל אגרה על המעסיקים הישראלים בענף הבנייה, כולל ביטול מס המעסיקים, שזה גם נושא הדיון שלנו.

<אלדד ניצן: בענף - - - מס המעסיקים בוטל, בענף החקלאות.

<אלדד ניצן: בענף הבנייה הוא לא בוטל, ודובר, בוועדה זו וגם בלחצים על משרד האוצר, לבטל את מס המעסיקים, שהוא מיותר וגורם לעליית מחירי הדיור.

<אלדד ניצן: כל הגורמים תמכו בזה.

<אלדד ניצן: השר מתבצר בעמדתו ולא רוצה להוריד.

<אלדד ניצן: ומאידך גיסא, יש את הנושא של החברות הזרות, ומיסוי שמוטל על העסקת חברות זרות בוטל במחי יד, שזו אגרה מאוד משמעותית של 1,600 שקל לעובד בחודש.

<אלדד ניצן: אנחנו מדברים על מיליארדים בשנה, על כל ה-6,000 עובדים של החברות הזרות, ומעסיקים ישראלים בעצם כן צריכים לשלם את זה.

<אלדד ניצן: יש פה איפה ואיפה.

<אלדד ניצן: יש דירות סוג א' ודירות סוג ב'.

מכלוף מיקי זוהר: אני אומר למשרד האוצר: זה כבר דיון שלישי בנושא ואתם עדיין מתבצרים בעמדתכם, ואנחנו חושבים שאתם, בהתבצרות הזאת, פשוט פוגעים בהורדת מחירי הנדל"ן.

מכלוף מיקי זוהר: אנחנו באמת נאבקים להורדת מחירי הדיור, ולהורדת מחירי הדיור יש מחיר שגם המדינה צריכה לשלם, וזה באמת באמצעות אותו ביטול מיסויי, כזה או אחר, שבסופו של דבר מושת על האזרחים.

מכלוף מיקי זוהר: הרי קבלן שמשלם כסף או מוציא כסף כזה רב, בסוף ישית את זה על האזרחים.

מכלוף מיקי זוהר: ולכן הדבר הזה הוא, בעינינו, פשוט מיותר.

מכלוף מיקי זוהר: אין לזה שום תוחלת, שום יתרון.

מכלוף מיקי זוהר: זה גם לא מייצר מצב שיש העסקה של ישראלים.

מכלוף מיקי זוהר: בעצם, ההעסקה היא עדיין, בסופו של דבר, מגיעה דווקא לא מישראלים, אלא או מפלסטינים או אפילו עובדים זרים שעכשיו מביאים ארצה.

מכלוף מיקי זוהר: אז אנחנו לא מבינים עדיין מה תוחלת החוק, מה היתרון שלה ולמה אתם לא מבטלים את הסוגיה הזו.

<יעל לינדנברג: יעל לינדנברג מאגף התקציבים.

<יעל לינדנברג: אני אתייחס.

<יעל לינדנברג: דווקא לחוק קיימת תוחלת מאוד ברורה.

<יעל לינדנברג: עובדים זרים הם בעצם אטרקטיביים יותר מבחינת השכר שלהם לעובדים ישראלים, ובכך הם תחליפיים: הן לעובדים ישראלים והן לעובדים פלסטינים.

<יעל לינדנברג: ברגע שאין בעצם ייקור של עלות העסקה שלהם, אנחנו הופכים אותם לעוד יותר אטרקטיביים, עוד יותר כדאיים, וכתוצאה מזה עלולה להיות פגיעה ברמות השכר, ובכלל ברצון להעסיק עובדים ישראלים או עובדים פלסטינים.

מכלוף מיקי זוהר: דיברנו על זה כל כך הרבה פעמים וזה פשוט נתונים לא נכונים.

<איציק גורביץ': זה לא נכון.

<אלדד ניצן: זה פשוט לא נכון.

<איציק גורביץ': זה לא נכון.

<איציק גורביץ': זה לא נכון.

מכלוף מיקי זוהר: אנחנו חוזרים ואומרים: מדובר בנתונים שהם מציגים פה, שהם פשוט מנותקים מהמציאות.

מכלוף מיקי זוהר: אתם יושבים במגדל השן במשרד האוצר, לא יודעים בכלל מה קורה בשטח, לא ראיתם בכלל איך פועל נראה בשטח כשהוא עובד.

מכלוף מיקי זוהר: אתם מדברים בנתונים שלהם ולמציאות אין שום קשר.

מכלוף מיקי זוהר: אגב, גם סטטיסטית, עובדתית, הנתונים פשוט לא נכונים.

<אלדד ניצן: עובד זר מקבל 12 אלף שקל נטו.

מכלוף מיקי זוהר: זה פשוט שטויות במיץ עגבניות.

<יעל לינדנברג: כל הנתונים מבוססים על נתונים אמיתיים, על נתוני הלמ"ס.

<יעל לינדנברג: זה לא על נתונים - - -

מכלוף מיקי זוהר: סליחה.

מכלוף מיקי זוהר: אני מבקש ממך להפסיק, אני רוצה לשמוע את מר איציק גורביץ'.

<איציק גורביץ': אני איציק גורביץ' מהתאחדות בוני הארץ.

<איציק גורביץ': תראו, קודם כל באחת מהישיבות שקיימת בוועדה שאתה ניהלת, אני הצגתי נתונים.

<איציק גורביץ': נכנסו בענף הבנייה, בחמש השנים האחרונות, בשש השנים האחרונות, 30 ומשהו אלף ישראלים.

<איציק גורביץ': נתוני הלמ"ס נטו.

<איציק גורביץ': הכניסה של הישראלים נבעה מזה שפוטנציאל הבנייה התרחב על רקע כניסה, גם של זרים וגם פלסטינאים, באותן עבודות שהן עבודות רטובות, בהם ישראלים לא נכנסים.

<איציק גורביץ': במדינת ישראל יש אבטלה מאוד-מאוד נמוכה – הצלחה של המדינה.

<איציק גורביץ': אין פוטנציאל ליצירת עובדים לעבודות הרטובות.

<איציק גורביץ': הם לא מעוניינים.

מכלוף מיקי זוהר: זה ידוע.

<איציק גורביץ': עכשיו, המידע שהעובד הזר הוא יותר זול – זה פשוט לא נכון.

<איציק גורביץ': העובד הזר זוכה לאותן הזכויות של ההסכם הקיבוצי שאנחנו חתומים עם ההסתדרות.

<איציק גורביץ': אנחנו מקפידים שיקבלו כל קרן השתלמות, כולל כל הפנסיות.

<איציק גורביץ': מדינת ישראל מחייבת את התאגיד לשלם לעובד זר גם אם הוא שתה תה במשך חודש בדירה שלו.

<איציק גורביץ': מחייבת לשלם 211 שעות גם אם הוא לא עבד – העובד.

<איציק גורביץ': זה ממש מייקר את ההעסקה.

<איציק גורביץ': גם יותר מזה: אנחנו ממש מקפידים שאותם עובדים – הישראלים, הפלסטינים והזרים יזכו לאותם תנאים.

<איציק גורביץ': הייקור הפיקטיבי באמצעות, גם האגרות – כי אנחנו מדברים על 15% מס מעסיקים.

<איציק גורביץ': דע לך שהתאגיד, על כל עובד זר משלם מידי שנה 20 אלף שקל אגרות.

<איציק גורביץ': 20 אלף שקל אגרות.

<איציק גורביץ': סתם.

<אלדד ניצן: זה הקבלן משלם בסופו של דבר.

<איציק גורביץ': זה ברור.

<איציק גורביץ': 20 אלף שקל.

<איציק גורביץ': זאת אומרת, 20 אלף שקל אגרות זה בערך ייקור של העסקה ב-8.5% של עובד פר שעה, ואפשר להראות את הנתונים, ותוסיף על זה עוד 15%.

<איציק גורביץ': על מה?

<איציק גורביץ': אם המדינה החליטה לוותר על גביית סכומים גדולים על הקרקעות לטובת הזוגות הצעירים, אז מה פה?

<איציק גורביץ': הרי את מי זה יביא?

<איציק גורביץ': זה לא מביא ישראלים.

<איציק גורביץ': ההיפך, זה עוצר את הפוטנציאל הזה.

<איציק גורביץ': פשוט עוצר את הפוטנציאל.

<איציק גורביץ': רק הערה אחרונה: על כמה כסף אנחנו מדברים מבחינת תקציב המדינה?

<איציק גורביץ': 190 מיליון שקל?

<איציק גורביץ': זה מה שעשה כרגע את תקציב המדינה?

מכלוף מיקי זוהר: אני אומר לכם, חברים: תראו, מה שרציתי להגיד לכם היום זה שאנחנו עוברים מפה, בעוד בדיוק שבועיים, אם אתם לא נותנים לנו תשובה שמשהו משתנה – לחקיקה.

מכלוף מיקי זוהר: כי בשיח אתכם זה לא הלך.

מכלוף מיקי זוהר: ניסינו, דיברנו, זה לא הלך.

מכלוף מיקי זוהר: אנחנו נאלץ לעבור כנראה לתהליך של חקיקה, שפשוט יבוא לוועדת השרים לענייני חקיקה, ואנחנו נאבק שם כדי להעביר אותו.

מכלוף מיקי זוהר: כי אתם פשוט לא רוצים להפנים שהדבר הזה פשוט מייקר את מחירי הבנייה בלי שום הצדקה.

מכלוף מיקי זוהר: לא מביא שום תועלת חוץ מלהעלות את מחירי הדיור.

<יעל לינדנברג: אז אני יכולה להתייחס גם לנקודה הזאת, אם יורשה לי.

<יעל לינדנברג: מבדיקה שלנו, הצפי להשפעה על מחיר הדירה בסופו של דבר, כלומר מה שיתגלגל לקונה הסופי, שזה מה שאתם מדברים עליו, הוא נמוך.

<יעל לינדנברג: כלומר, אנחנו מדברים על פחות מעשירית האחוז.

<איציק גורביץ': מה פתאום.

<איציק גורביץ': אפשר לבדוק.

מכלוף מיקי זוהר: זה לא נכון, גברתי.

מכלוף מיקי זוהר: אתם עוד פעם מביאים נתון לא נכון.

<איציק גורביץ': צריך להתבסס על נתונים.

מכלוף מיקי זוהר: הרי את צריכה נתונים.

<איציק גורביץ': 40% מעלויות הבנייה זה שכר.

<איציק גורביץ': 40% מעלויות - - -

<אלדד ניצן: - - -

מכלוף מיקי זוהר: 40% מעלות הבנייה זה שכר והכסף הזה מהווה כ-20% מהשכר של העובד.

מכלוף מיקי זוהר: הווה אומר שאת מדברת על 20% מ-40% – 8%.

<איציק גורביץ': בדיוק.

מכלוף מיקי זוהר: 8% במחיר הבנייה.

מכלוף מיקי זוהר: הדבר הזה שאתם עכשיו גובים מייבא 8% ממחיר הדירה.

מכלוף מיקי זוהר: אתם מבינים?

מכלוף מיקי זוהר: אתם מעכלים מה המשמעות פה שאנחנו מדברים עליה?

מכלוף מיקי זוהר: אגב, אתם מדברים על סכומים נמוכים מאוד.

מכלוף מיקי זוהר: אתם לא מדברים על סכומים גבוהים.

מכלוף מיקי זוהר: גם למשרד האוצר – 100 מיליון שקל או 150 מיליון שקל, אם אינני טועה.

<איציק גורביץ': במקסימום.

<איציק גורביץ': במקסימום, במקסימום 160 מיליון שקל, במקסימום.

מכלוף מיקי זוהר: וזה סתם מהווה נזק שבסופו של דבר עובר ומתגלגל לצרכן.

מכלוף מיקי זוהר: טוב, חברים, אני מצטער, אני צריך לסיים את הדיון מאחר ואנחנו קצרים בזמן.

<אלדד ניצן: יש גם את הקטע של - - -

מכלוף מיקי זוהר: אני אומר ככה: קחו לכם שבועיים, תעשו על זה דיון במשרד, תחזירו תשובה לוועדת הכספים מה החלטתכם.

מכלוף מיקי זוהר: אנחנו מבקשים תשובה תוך שבועיים מה החלטת

מכלוף מיקי זוהר: כם – האם אתם רוצים ללכת לשינוי או לא.

מכלוף מיקי זוהר: אם החלטתם שכן, מה טוב.

מכלוף מיקי זוהר: אם החלטתם שלא, תודיעו לנו – אנחנו נלך לחקיקה.

מכלוף מיקי זוהר: זה הכול.

מכלוף מיקי זוהר: תודה.

מכלוף מיקי זוהר: הישיבה נעולה.